अशोक कुमार (अभिनेता)

अशोक कुमार ( ; १३ अक्टूबर १९११, भागलपुर, कुमुद कुमार गांगुली - १० दिसम्बर २००१, मुंबई) हिन्दी फ़िल्मों के एक अभिनेता थे। सन् १९९९ में भारत सरकार ने उन्हें कला के क्षेत्र में उनके योगदानों के लिए पद्म भूषण से सम्मानित किया। ये महाराष्ट्र राज्य से थे।

 व्यक्तिगत जीवन 
हिन्दी फ़िल्म इंडस्ट्री में दादा मुनि के नाम से मशहूर कुमार का जन्म एक मध्यम वर्गीय बंगाली परिवार में हुआ था। इनके पिता कुंजलाल गांगुली पेशे से वकील थे। अशोक कुमार ने अपनी प्रारंभिक शिक्षा मध्यप्रदेश के खंडवा शहर में प्राप्त की। बाद में उन्होंने अपनी स्नातक की शिक्षा इलाहाबाद विश्वविद्यालय से पूरी की। इस दौरान उनकी दोस्ती शशधर मुखर्जी से हुई। भाई बहनो में सबसे बड़े अशोक कुमार की बचपन से ही फ़िल्मों में काम करके शोहरत की बुंलदियो पर पहुंचने की चाहत थी, लेकिन वह अभिनेता नहीं बल्कि
निर्देशक बनना चाहते थे। अपनी दोस्ती को रिश्ते में बदलते हुए अशोक कुमार ने अपनी इकलौती बहन की शादी शशधर से कर दी। सन 1934 में न्यू थिएटर में बतौर लेबोरेट्री असिस्टेंट काम कर रहे अशोक कुमार को उनके बहनोई शशधर मुखर्जी ने बाम्बे टॉकीज में अपने पास बुला लिया।

 फिल्मी सफर 

1936 में बांबे टॉकीज की फ़िल्म (जीवन नैया) के निर्माण के दौरान फ़िल्म के अभिनेता नजम उल हसन ने किसी कारणवश फ़िल्म में काम करने से मना कर दिया। इस विकट परिस्थिति में बांबे टॉकीज के मालिक हिमांशु राय का ध्यान अशोक कुमार पर गया और उन्होंने उनसे फ़िल्म में बतौर अभिनेता काम करने की पेशकश की। इसके साथ ही 'जीवन नैया' से अशोक कुमार का बतौर अभिनेता फ़िल्मी सफर शुरू हो गया।
1937 में अशोक कुमार को बांबे टॉकीज के बैनर तले प्रदर्शित फ़िल्म 'अछूत कन्या' में काम करने का मौका मिला। इस फ़िल्म में जीवन नैया के बाद 'देविका रानी' फिर से उनकी नायिका बनी। फ़िल्म में अशोक कुमार एक ब्राह्मण युवक के किरदार में थे, जिन्हें एक अछूत लड़की से प्यार हो जाता है। सामाजिक पृष्ठभूमि पर बनी यह फ़िल्म काफी पसंद की गई और इसके साथ ही अशोक कुमार बतौर अभिनेता फ़िल्म इंडस्ट्री में अपनी पहचान बनाने में सफल हो गए।
इसके बाद देविका रानी के साथ अशोक कुमार ने कई फ़िल्मों में काम किया। इन फ़िल्मों में 1937 में प्रदर्शित फ़िल्म इज्जत के अलावा फ़िल्म सावित्री (1938) और निर्मला (1938) जैसी फ़िल्में शामिल हैं। इन फ़िल्मों को दर्शको ने पसंद तो किया, लेकिन कामयाबी का श्रेय बजाए अशोक कुमार के फ़िल्म की अभिनेत्री देविका रानी को दिया गया।
इसके बाद उन्होंने 1939 में प्रदर्शित फ़िल्म कंगन, बंधन 1940 और झूला 1941 में अभिनेत्री लीला चिटनिश के साथ काम किया। इन फ़िल्मों में उनके अभिनय को दर्शको द्वारा काफी सराहा गया, जिसके बाद अशोक कुमार बतौर अभिनेता फ़िल्म इंडस्ट्री में स्थापित हो गए।
अशोक कुमार को 1943 में बांबे टाकीज की एक अन्य फ़िल्म किस्मत में काम करने का मौका मिला। इस फ़िल्म में अशोक कुमार ने फ़िल्म इंडस्ट्री के अभिनेता की पांरपरिक छवि से बाहर निकल कर अपनी एक अलग छवि बनाई। इस फ़िल्म में उन्होंने पहली बार एंटी हीरो की भूमिका की और अपनी इस भूमिका के जरिए भी वह दर्शको का ध्यान अपनी ओर आकर्षित करने में सफल रहे। किस्मत ने बॉक्स आफिस के सारे रिकार्ड तोड़ते हुए कोलकाता के चित्रा सिनेमा हॉल में लगभग चार वर्ष तक लगातार चलने का रिकार्ड बनाया।
बांबे टॉकीज के मालिक हिमांशु राय की मौत के बाद 1943 में अशोक कुमार बॉम्बे टाकीज को छोड़ फ़िल्मिस्तान स्टूडियों चले गए। वर्ष 1947 में देविका रानी के बाम्बे टॉकीज छोड़ देने के बाद अशोक कुमार ने बतौर प्रोडक्शन चीफ बाम्बे टाकीज के बैनर तले मशाल जिद्दी और मजबूर जैसी कई फ़िल्मों का निर्माण किया।
इसी दौरान बॉम्बे टॉकीज के बैनर तले उन्होंने 1949 में प्रदर्शित सुपरहिट फ़िल्म महल का निर्माण किया। उस फ़िल्म की सफलता ने अभिनेत्री मधुबाला के साथ-साथ पार्श्वगायिका लतामंगेश्कर को भी शोहरत की बुंलदियों पर पहुंचा दिया था।

 फिल्म निर्माण 

पचास के दशक में बाम्बे टॉकीज से अलग होने के बाद उन्होंने अपनी खुद की कंपनी शुरू की और जूपिटर थिएटर को भी खरीद लिया। अशोक कुमार प्रोडक्शन के बैनर तले उन्होंने सबसे पहली फ़िल्म समाज का निर्माण किया, लेकिन यह फ़िल्म बॉक्स आफिस पर बुरी तरह असफल रही। इसके बाद उन्होनें अपने बैनर तले फ़िल्म परिणीता भी बनाई। लगभग तीन वर्ष के बाद फ़िल्म निर्माण क्षेत्र में घाटा होने के कारण उन्होन अपनी प्रोडक्शन कंपनी बंद कर दी।
1953 में प्रदर्शित फ़िल्म परिणीता के निर्माण के दौरान फ़िल्म के निर्देशक बिमल राय के साथ उनकी अनबन हो गई थी। जिसके कारण उन्होंने बिमल राय के साथ काम करना बंद कर दिया, लेकिन अभिनेत्री नूतन के कहने पर अशोक कुमार ने एक बार फिर से बिमल रॉय के साथ 1963 में प्रदर्शित फ़िल्म बंदिनी में काम किया यह फ़िल्म हिन्दी फ़िल्म के इतिहास में आज भी क्लासिक फ़िल्मों में शुमार की जाती है।
1967 में प्रदर्शित फ़िल्म .ज्वैलथीफ. में अशोक कुमार के अभिनय का नया रूप दर्शको को देखने को मिला। इस फ़िल्म में वह अपने सिने कैरियर में पहली बार खलनायक की भूमिका में दिखाई दिए। इस फ़िल्म के जरिए भी उन्होंने दर्शको का भरपूर मनोरंजन किया।
अभिनय में आई एकरुपता से बचने और स्वंय को चरित्र अभिनेता के रूप में भी स्थापित करने के लिए अशोक कुमार ने खुद को विभिन्न भूमिकाओं में पेश किया। इनमें 1968 में प्रदर्शित फ़िल्म आशीर्वाद खास तौर पर उल्लेखनीय है। फ़िल्म में बेमिसाल अभिनय के लिए उनको सर्वश्रेष्ठ अभिनेता के राष्ट्रीय पुरस्कार से सम्मानित किया गया। इस फ़िल्म में उनका गाया गाना रेल गाड़ी-रेल गाड़ी बच्चों के बीच काफी लोकप्रिय हुआ।

 दादामुनि और दूरदर्शन 

1984 में दूरदर्शन के इतिहास के पहले शोप ओपेरा हमलोग में वह सीरियल के सूत्रधार की भूमिका में दिखाई दिए और छोटे पर्दे पर भी उन्होंने दर्शको का भरपूर मनोरंजन किया। दूरदर्शन के लिए ही दादामुनि ने भीमभवानी बहादुर शाह जफर और उजाले की ओर जैसे सीरियल में भी अपने अभिनय का जौहर दिखाया।

 पुरस्कार व सम्मान 

अशोक कुमार को दो बार सर्वश्रेष्ठ अभिनेता के फ़िल्म फेयर पुरस्कार से भी नवाजा गया। पहली बार राखी 1962 और दूसरी बार आशीर्वाद 1968। इसके अलावा 1966 में प्रदर्शित फ़िल्म अफसाना के लिए वह सहायक अभिनेता के फ़िल्म फेयर अवार्ड से भी नवाजे गए। दादामुनि को हिन्दी सिनेमा के क्षेत्र में किए गए उत्कृष्ठ सहयोग के लिए 1988 में हिन्दी सिनेमा के सर्वोच्च सम्मान दादा साहब फाल्के पुरस्कार से सम्मानित अशोक कुमार भारतीय सिनेमा के एक प्रमुख अभिनेता रहे हैं। प्रसिद्ध गायक किशोर कुमार भी इनके ही सगे भाई थे। लगभग छह दशक तक अपने बेमिसाल अभिनय से दर्शकों के दिल पर राज करने वाले अशोक कुमार का निधन १० दिसम्बर २००१ को हुआ।

 प्रमुख फिल्में 
 वर्ष  फ़िल्म  चरित्र  टिप्पणी1997  आँखों में तुम हो  1996  रिटर्न ऑफ ज्वैलथीफ  दुश्मन दुनिया का  डॉक्टर बेकाबू  1995  जमला हो जमला  मेरा दामाद  अजीत खन्ना 1994  यूंही कभी  1993  आँसू बने अंगारे  1992  हमला  1991  मौत की सज़ा  आधि मिमांसा  1989  ममता की छाँव में  क्लर्क  भरत के पिता अनजाने रिश्ते  दाना पानी  सच्चाई की ताकत  मज़बूर  1988  फ़ैसला  रहमान भारत एक खोज  इन्तकाम  1987  आवाम  हिफ़ाज़त  वो दिन आयेगा  वतन के रखवाले  प्रोफेसर पीटर फ़र्नांडीज़ प्यार की जीत  मिस्टर इण्डिया प्रोफेसर सिन्हा जवाब हम देंगे  सुपरमैन  1986  भीम भवानी  प्यार किया है प्यार करेंगे  अब्दुल रहमान दहलीज़  कत्ल  असली नकली  शत्रु  सुपरिटेन्डेन्ट पुलिस 1985  एक डाकू शहर में  पुलिस इंस्पेक्टर दुर्गा  फिर आई बरसात  तवायफ़  1984  दुनिया  फ़रिश्ता  राय बहादुर राम तेरा देश  राम दास हम लोग  राजा और राना  अकलमंद  मेजर गृहस्थी  शंकर हम रहे ना हम  1983  महान  काया पलट  लव इन गोआ  हादसा  चोर पुलिस  प्रेम तपस्या  बेकरार  पसन्द अपनी अपनी  शांतिलाल आनन्द तकदीर  1982  डायल 100  चलती का नाम ज़िन्दगी  संबंध  शक्ति  मेहंदी रंग लायेगी  दर्द का रिश्ता  अनोखा बंधन  1981  जय यात्रा  रामनाथ वर्मा महफ़िल  मान गये उस्ताद  शौकीन  ओम प्रकाश चौधरी ज्योति  1980  सौ दिन सास के  कर्नल गुप्ता जुदाई  निवृत्त न्यायाधीश उमाकांत वर्मा खूबसूरत  ज्योति बने ज्वाला  आखिरी इंसाफ  ख़्वाब  साजन मेरे मैं साजन की  आप के दीवाने  टक्कर  नज़राना प्यार का  महेश कुमार गुप्ता 1979  बगुला भगत  जनता हवलदार  अमर दीप  डॉन (अतिथि पात्र) 1978  खट्टा मीठा  तुम्हारे लिये  डाक्टर वाचस्पति/वैद्यराज अपना कानून  दो मुसाफ़िर  चोर के घर चोर  प्रेमी गंगाराम  अनमोल तस्वीर  फूल खिले हैं गुलशन गुलशन  लाला गनपत राय दिल और दीवार  1977  अनुरोध  ड्रीम गर्ल  मिस्टर वर्मा आनंद आश्रम  प्रायश्चित  चला मुरारी हीरो बनने  हीरा और पत्थर  मस्तान दादा  आनन्द आश्रम  ठाकुर जादू टोना  सफेद झूठ  गुलाटी 1976  भँवर  एक से बढ़कर एक  राजा शंकर दादा  सुपरिटेन्डेन्ट पुलिस संतान  अर्जुन पंडित  आप बीती  रंगीला रतन  बारूद  1975  आक्रमण  एक महल हो सपनों का  चोरी मेरा काम  शंकर मिली  छोटी सी बात  उलझन  दफ़ा ३०२  1974  खून की कीमत  पैसे की गुड़िया  बढ़ती का नाम दाढ़ी  उजाला ही उजाला  प्रोफेसर श्यामलाल गुप्ता प्रेम नगर  दुल्हन  दो आँखें  1973  हिफ़ाज़त  टैक्सी ड्राइवर  बड़ा कबूतर  दो फूल  धुंध  1972  दिल दौलत दुनिया  राखी और हथकड़ी  रानी मेरा नाम  सा रे गा मा पा  विक्टोरिया नम्बर २०३  राजा मालिक  सज़ा  गरम मसाला  ज़मीन आसमान  शांति स्वरूप अनुराग  मिस्टर राय/दादाजी ज़िन्दगी ज़िन्दगी  चौधरी रामप्रसाद 1971  अधिकार  नया ज़माना  दूर का राही  पाकीज़ा  शहाबुद्दीन कंगन  हम तुम और वो  1970  पूरब और पश्चिम  माँ और ममता  विलियम सफर  शराफ़त  जवाब  जमींदार उमा शंकर 1969  सत्यकाम  आराधना  प्यार का सपना  भाई बहन  राजा विक्रम प्रताप इंतकाम  हीरालाल मेहरा पैसा या प्यार  दो भाई  आँसू बन गये फूल  1968  आशीर्वाद  शिव नाथ फ़िल्मफ़ेयर सर्वश्रेष्ठ अभिनेता पुरस्कारएक कली मुस्काई  साधू और शैतान  दिल और मोहब्बत  आबरू  1967  ज्वैलथीफ  अर्जुन सिंह बहू बेगम  नवाब सिकन्दर मिर्ज़ा नई रोशनी  (1967 फ़िल्म)  मुखर्जी मेहरबाँ  1966  अफ़साना  तूफान में प्यार कहाँ  ये ज़िन्दगी कितनी हसीन है  दादी माँ  ममता  मनीष रॉय 1965  आधी रात के बाद  भीगी रात  ऊँचे लोग  मेजर चन्द्रकाँत (1965 फ़िल्म)  नया कानून  आकाशदीप  बहू बेटी  जज चाँद और सूरज  1964  क्रॉसरोड्स  चित्रलेखा  पूजा के फूल  बेनज़ीर  नवाब फूलों की सेज  डॉक्टर वर्मा दूज का चाँद  1963  बन्दिनी  गृहस्थी  हरीश चन्द्र खन्ना ये रास्ते हैं प्यार के  उस्तादों के उस्ताद  गुमराह  बैरिस्टर अशोक मेरी सूरत तेरी आँखें  मेरे महबूब  आज और कल  1962  आरती  बर्मा रोड  इसी का नाम दुनिया  मेहेंदी लगी मेरे हाथ  प्राइवेट सेक्रेटरी  उम्मीद  नकली नवाब  राखी  फ़िल्मफ़ेयर सर्वश्रेष्ठ अभिनेता पुरस्कार1961  धर्मपुत्र  फ्लैट नम्बर ९  वारंट  डार्क स्ट्रीट  1960  मासूम  आँचल  काला आदमी  कानून  जज बद्री प्रसाद हौस्पिटल  कल्पना  अमर 1959  धूल का फूल  बाप बेटे  डाका  नई राहें  कंगन  बेदर्द ज़माना क्या जाने  1958  फ़रिश्ता  कारीगर  रागिनी  सितारों के आगे  हावड़ा ब्रिज  चलती का नाम गाड़ी  ब्रिजमोहन शर्मा सवेरा  1957  शेरू  एक साल  सुरेश कुमार तलाश  बंदी  शंकर उस्ताद  मिस्टर एक्स  1956  भाई भाई  अशोक कुमार शतरंज  एक ही रास्ता  प्रकाश मेहता इंस्पेक्टर  1955  सरदार  भगवत महिमा  बंदिश  कमल रॉय 1954  लकीरें  समाज  नाज़  बादबाँ  1953  परिनीता  शेखर राय शमशीर  शोले  1952  जलपरी  काफ़िला  नौ बहार  अशोक राग रंग  बेवफ़ा  अशोक बेताब  सलोनी  तमाशा  पूनम  1951  अफ़साना  दीदार  1950  खिलाड़ी  समाधि  शेखर निशाना  मशाल  समर संग्राम  आधी रात  1949  महल  हरी शंकर 1948  पदमिनी  1947  साजन  चन्द्रशेखर  प्रताप 1946  एट डेज़  शमशेर सिंह शिकारी  (1946 फ़िल्म)  1945  बेगम  हुमायूँ  1944  किरन  चल चल रे नौजवान  अर्जुन 1943  अंगूठी  किस्मत  शेखर नज़मा  युसुफ़ 1941  अंजान  अजीत झूला  रमेश नया संसार  1940  आज़ाद  बंधन  निर्मल 1939  कंगन  कमल 1938  निर्मला  वचन  1937  इज़्ज़त  प्रेम कहानी  सावित्री  1936  अछूत कन्या  प्रताप जन्मभूमि  अजय जीवन नैया  रंजीत 
 बतौर निर्माता 
 वर्ष  फ़िल्म  टिप्पणी1983  लाल चुनरिया 1953  परिनीता 1949  महल  अनपढ़ १९७१
|} आठ दिन 1945

 नामांकन और पुरस्कार 
 1970 - फ़िल्मफ़ेयर सर्वश्रेष्ठ अभिनेता पुरस्कार - आशीर्वाद
 1967 - फ़िल्मफ़ेयर सर्वश्रेष्ठ सहायक अभिनेता पुरस्कार - अफ़साना
 1963 - फ़िल्मफ़ेयर सर्वश्रेष्ठ अभिनेता पुरस्कार - राखी
 1988 - दादासाहब फालके पुरस्कार
 1999 - पद्म भूषण
 2001 - उत्तर प्रदेश सरकार द्वारा अवध सम्मान

सन्दर्भ

 बाहरी कड़ियाँ 

श्रेणी:1911 में जन्मे लोग
श्रेणी:२००१ में निधन
कुमार, अशोक
कुमार, अशोक
कुमार, अशोक
श्रेणी:दादासाहेब फाल्के पुरस्कार विजेता
श्रेणी:श्रेष्ठ अभिनेता के लिए राष्ट्रीय फ़िल्म पुरस्कार विजेता